**ОПИС ПОСЛА**

**ЗА ПОДРШКУ УНАПРЕЂЕЊУ ГРАЂАНСКОГ УЧЕШЋА И ТРАНСПАРЕНТНОСТИ НА ЛОКАЛНОМ НИВОУ**

* 1. **ЕКСПЕРТСКЕ УСЛУГЕ У ОБЛАСТИ РОДНО ОДГОВОРНОГ БУЏЕТИРАЊА**

У наставку је индикативни опис послова за експерта за родно одговорно буџетирање, с тим да ће предложени скуп активности у оквиру пакета подршке бити прилагођен специфичним потребама ЈЛС у зависности од приоритетне врсте и обима експертске подршке која ће им бити додељена.

* Подршка унапређењу капацитета локалне самоуправе за родно одговорно буџетирање.
* Подршка у благовременом планирању примене родне перспективе у поступку припреме и доношења буџета ЛС.
* Подршка изради родно одговорног буџета у оквиру програмског буџета за 2025. годину;
* Извештавање по захтеву СКГО тима.
* Израда месечних извештаја у складу са акционим планом за спровођење пакета подршке и финалног извештаја о пруженој подршци ЛС у оквиру пакета подршке.
* Координација са осталим експертима ангажованим на пакетима подршке на другим позицијама у истој ЛС или на истим позицијама у другим ЛС, као и са члановима СКГО тима.

**ОБАВЕЗНИ УСЛОВИ ПРИЈАВЕ**

Поред благовремености и уредности поднете документације, пријава ће бити разматрана уколико кандидат испуњава следеће услове:

* Високо образовање у области друштвених наука (правни факултет, факултет политичких наука, економски факултет), студија рода и/или адекватно стручно усавршавање у области родне равноправности или интегрисања принципа људских права у јавне политике.
* Радно искуство трајању од најмање пет (5) година након дипломирања.

**ПОТРЕБНЕ КВАЛИФИКАЦИЈЕ И СПОСОБНОСТИ**

***Наведене квалификације и способности биће цењене у поступку одлучивања***

* Искуство у раду/сарадњи са локалном самоуправом и/или радно искуство у локалној самоуправи;
* Искуство у раду на питањима везаним за родну равноправност и родно одговорно буџетирање;
* Искуство у спровођењу обуке на тему родне равноправности;
* Разумевање локалног контекста, структуре и функционисања локалне самоуправе;
* Аналитичке способности;
* Искуство у тимском раду;
* Вештина извештавања;
* Одличне комуникационе способности.

Пакет подршке за унапређење грађанског учешћа и транспарентности на локалном нивоу спроводиће се у пет (5) локалних самоуправа у периоду од марта 2024. до априла 2025. године.

За више информација можете контактирати Аниту Ратковић, сарадницу на пројекту електронским путем на мејл: anita.ratkovic@skgo.org